EkBass/fiwiki-20250220-pages-articles huggingface dataset:
Meksikon Grand Prix 1965

Meksikon Grand Prix 1965 oli Formula 1 -sarjan osakilpailu, joka ajettiin 24. lokakuuta 1965 Autódromo Hermanos Rodríguez -radalla. Kilpailu oli kauden viimeinen, ja sen voitti Richie Ginther. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 11 Richie Ginther Honda 65 2:08:32.1 3 9 2 8 Dan Gurney Brabham-Climax 65 +2.89 2 6 3 6 Mike Spence Lotus-Climax 65 +1:00.15 6 4 4 16 Jo Siffert Brabham-BRM 65 +1:54.42 11 3 5 12 Ronnie Bucknum Honda 64 +1 krs. 10 2 6 21 Richard Attwood Lotus-BRM 64 +1 krs. 17 1 7 14 Pedro Rodríguez Ferrari 62 +3 krs. 14 8 2 Lorenzo Bandini Ferrari 62 +3 krs. 7 Kesk. 3 Graham Hill BRM 56 Moottori 5 Kesk. 18 Moises Solana Lotus- Climax 55 Sytytys 9 Kesk. 15 Jo Bonnier Brabham-Climax 43 Ripustukset 12 Kesk. 10 Jochen Rindt Cooper-Climax 39 Sytytys 16 Kesk. 7 Jack Brabham Brabham- Climax 38 Öljyvuoto 14 Kesk. 4 Jackie Stewart BRM 35 Kytkin 8 Kesk. 22 Bob Bondurant Lotus-BRM 29 Ripustukset 18 Kesk. 9 Bruce McLaren Cooper-Climax 25 Vaihdelaatikko 15 Kesk. 5 Jim Clark Lotus-Climax 8 Moottori 1 == Muuta == * Paalupaikka: Jim Clark - 1:56.17 * Nopein kierros: Dan Gurney - 1:55.84 kierroksella 57 * Hondan ensimmäinen voitto * MIke Spencen ensimmäinen ja ainoa palkintosijoitus ==Lähteet== Luokka:Formula 1 -kausi 1965 Luokka:Meksikon Grand Prix
Alzette

Alzette (, ) on 73 kilometriä pitkä joki Ranskassa ja Luxemburgissa. Joen alkulähde on Thilin kylässä Meurthe-et-Mosellen departementtissa Ranskassa. Joki virtaa Thilistä Luxemburgiin ja Luxemburgissa Esch-sur-Alzetten, Luxemburgin ja Merschin läpi ennen yhtymistään Moselin sivujokeen Saueriin Ettelbruckin kaupungin lähellä. Joki on ollut tärkeä Luxemburgin teollistumisessa, sillä se pyöritti myllyjä monissa teollisuuslaitoksissa. Sitä kaytetään edelleen vesivoiman tuotantoon. == Lähteet == ==Aiheesta muualla== Luokka:Luxemburgin joet Luokka:Ranskan joet Luokka:Reinin vesistö
Uusfilologinen yhdistys

Uusfilologinen yhdistys () on Helsingissä toimiva vuonna 1887 perustettu tieteellinen yhdistys, joka pyrkii edistämään lähinnä saksan, englannin, ranskan ja muiden romaanisten kielten tutkimusta. Yhdistys julkaisee neljä kertaa vuodessa ilmestyvää tieteellistä aikakauslehteä Neuphilologische Mitteilungen, joka on yksi perinteisimmistä suomalaisista humanistisista julkaisuista. Lisäksi seuralla on tieteellinen monografiasarja Mémoires de la Société Néophilologique, jossa oli ilmestynyt vuonna 2012 noin 85 nidettä, viime vuosina lähinnä konferenssijulkaisuja ja Helsingin yliopiston englannin kielen laitoksen historiallisen kielentutkimuksen alan väitöskirjoja. Uusfilologisen yhdistyksen jäsenmäärä on noin 240 ja sen puheenjohtaja on Tampereen Yliopiston englannin kielen professori Päivi Pahta. ==Lähteet== ==Aiheesta muualla== *Uusfilologisen yhdistyksen verkkosivut ===Kirjallisuutta=== * H. K. Riikonen: Im Di­­­­enste vo­­n Sprache und Li­­­­teratur. La So­­ci­­­­é­té­ Né­o­­phi­­­­lo­­lo­­gi­­­­que – Der Neuphi­­­­lo­­lo­­gi­­­­sche Verei­­­­n – The Mo­­dern Language So­­ci­­­­ety o­­f Helsi­­­­nki­­­­ 1887–2012. Luokka:Suomalaiset tiedeyhdistykset Luokka:Suomalaiset tietokirjat
Neuphilologische Mitteilungen

Neuphilologische Mitteilungen on Helsingissä neljä kertaa vuodessa ilmestyvä tieteellinen vertaisarviointia käyttävä aikakauskirja. Siinä julkaistaan lähinnä saksaan, englantiin ja romaanisiin kieliin liittyviä kielitieteellisiä tutkimuksia. Neuphilologische Mitteilungenia julkaisee Uusfilologinen yhdistys. Aikakauskirja on perustettu vuonna 1899. ==Aiheesta muualla== *Neuphilologische Mitteilungenin kotisivut Luokka:Kielitieteelliset aikakauskirjat
Merenvaha

Merenvaha eli sepioliitti (Mg4Si6O15(OH)2 · 6H2O) on koristekivenä käytettävä kivilaji, joka on syntynyt serpentiinin rapautumistuotteena. Merenvaha on vesipitoista magnesiumsilikaattia, erittäin huokoista kiveä, joka on väriltään valkoista, kellertävää, harmaata tai punertavaa. Merenvahan Mohsin kovuus on 2–2,5, ominaispaino 2 ja valon taitekerroin n = 1,53. Merenvahalla on voimakas rasvakiilto, jota voidaan korostaa rasvalla kyllästämällä.Schumann, Walter: Jalokivet ja korukivet. Otava (1996). ISBN 951-1-10837- Tavallisimmin merenvahaa käytetään valmistettaessa tupakka­piipun­koppia ja -imukkeita, jotka polton seurauksena muuttuvat vähitellen keltaisiksi. Merenvahaa on löydetty muun muassa Turkin Anatoliasta, Kreikasta, Espanjasta ja Norjasta. Tiedosto:Mineraly.sk_-_sepiolit.jpg|Jalostamatonta merenvahaa Tiedosto:Meerschaumpfeife.jpg|Merenvahasta tehty piipunkoppa == Lähteet == Luokka:Korukivet Luokka:Mineraalit
MOO

MOO (MUD, Object Oriented) on MUD-lajityyppi, joka käyttää oliopohjaisia ratkaisuja objektitietokantansa hallintaan. MOO:n käyttäjät, tai pelaajat, voivat laajentaa ja muuttaa palvelinohjelman toimintaa hyvin joustavasti. Tätä varten on erillinen MOO-ohjelmointikieli. MOO on perinteisistä MUD-tyypeistä ehkä se, joka on herättänyt eniten vakavaa kiinnostusta myös akateemisessa maailmassa, tutkimuksen piirissä. Ensimmäisen MOO:n kehitti Stephen White vuonna 1990. Hänen työtään on jatkanut muun muassa Pavel Curtis, jonka kehittämä LambdaMOO-palvelin edustaa nykyään virallisesti MOO-ohjelmistoa. == Aiheesta muualla == * LambdaMOO-palvelimen sivu Luokka:MUD-palvelimet ja -tyypit
Kotikielen Seura

Kotikielen Seura on Helsingissä toimiva tieteellinen yhdistys, joka on perustettu vuonna 1876. Seura pyrkii edistämään suomen kielen tutkimusta, tuntemusta ja käyttöä. Se julkaisee neljästi vuodessa tieteellistä aikakauslehteä Virittäjää sekä myöntää apurahoja ja palkintoja. Virittäjä esittelee suomen kielen ja sen opetuksen tutkimusta. Lehti julkaisee artikkelien lisäksi myös alaa koskevia esseitä, katsauksia, havaintoja ja kirja-arvosteluja sekä keskustelupuheenvuoroja. Virittäjä on perustettu vuonna 1897. Seura kokoontuu viisi kertaa vuodessa Tieteiden talossa. Sillä on noin 700 jäsentä. Kunniajäseniä ovat Auli Hakulinen, Kaisu Juusela, Eero Kiviniemi, Lea Laitila, Pirkko Nuolijärvi ja Heikki Paunonen. Seuran puheenjohtaja on tohtori Mari Siiroinen. == Säännöt == Sääntöjen mukaan yhdistyksen tarkoituksena on kerätä ja selvitellä kaikkea, mikä voi edistää suomen kielen tuntemista ja käyttöä, ja siten myös virittää ja pitää vireillä suomen kielen tutkimisen harrastusta yliopistonuorisossa. Tarkoituksensa toteuttamiseksi seura järjestää kokouksia, joissa pidetään esitelmiä sekä keskustellaan seuran työalaan kuuluvista kysymyksistä, julkaisee aikakauslehteään ja harjoittaa tarvittaessa muutakin julkaisutoimintaa sekä edistää, sikäli kuin rahavarat sallivat, suomen kielen ja sen sukukielten ainesten tallentamista ja tutkimista. Lisäksi seura selvittelee suomen kielen käyttöä koskevia kysymyksiä. Seuran vuosijäseneksi pääsee nykyinen tai entinen ylioppilas tai yliopiston opiskelija, joka suorittaa jäsenmaksun. == Lähteet == == Aiheesta muualla == * Seuran kotisivut Luokka:Suomalaiset tiedeyhdistykset
Virittäjä

Virittäjä on Helsingissä neljä kertaa vuodessa ilmestyvä suomenkielinen tieteellinen aikakausjulkaisu, joka noudattaa referee-menettelyä. Se on johtava suomen kieltä koskevan tutkimuksen julkaisukanava. Referoitujen artikkelien lisäksi Virittäjä julkaisee myös katsauksia, keskustelupuheenvuoroja ja kirja-arvosteluja. Vuosikerrassa on noin 650 sivua. Virittäjää on vuodesta 1897 julkaissut Kotikielen Seura. Lehden nykyinen päätoimittaja on dosentti Laura Visapää. Vuosina 2021 ja 2022 Virittäjä juhli 125-vuotisuuttaan. Juhlan kunniaksi se julkisti 125-juhlasivuston. == Aiheesta muualla == *Virittäjän kotisivu * Virittäjä verkossa *Virittäjän 125-vuotisjuhlasivu Luokka:Suomalaiset tiedelehdet
Katu

right|pienoiskuva|Saaristonkatu Oulun ydinkeskustassa. Katu on kaupungissa tai muussa taajamassa yleensä rakennusten välissä kulkeva, asemakaavan mukaisesti rakennettu tie. Katu voi kulkea myös puiston tai torin poikki tai sellaisen reunaa pitkin, mutta useimmat kadut rajoittuvat molemmilta puoliltaan suoraan rakennustontteihin, ja usein rakennuksista on ulko-ovi suoraan kadulle. Kadulla on yleensä keskellä ajorata ja sen molemmilla puolilla hieman korkeammalla reunakiveyksellä erotetut jalkakäytävät. Toisinaan ajoradan ja jalkakäytävän välissä on lisäksi erityinen pyörätie. Poikkeuksena ovat kävelykadut ja pihakadut, joilla ajoneuvoliikenne on kielletty tai rajoitettu eikä katua ole leveyssuunnassa jaettu jalkakäytäviksi ja ajoradaksi. Kaduille vahvistetaan asemakaavassa myös nimet. Kadun nimeä käytetään osoitenumeron ohella sen varrella olevien kiinteistöjen osoitteena. Vanhoissa kaupungeissa kadut ovat usein kapeita ja mutkikkaita. Varsinkin 1700- ja 1800-luvulla rakennettiin monissa kaupungeissa kadut pitkiksi ja suoriksi siten, että ne leikkaavat toisensa kohtisuorasti. Tällaista kaavoitustapaa sanotaan ruutukaavaksi. Liikenteelliseltä merkitykseltään kadut jaetaan pääkatuihin, kadun varrella olevien kiinteistöjen liikennettä palveleviin tonttikatuihin sekä kokoojakatuihin, jotka yhdistävät tonttikadut pääkatuihin. Vanhoissa kaupunginosissa nämä ryhmät eivät useinkaan ole kovin selvästi toisistaan erotettavissa. Nykyisin useimmat kadut on päällystetty asfaltilla. Vanhoissa kaupungeissa monet kadut on kuitenkin edelleen päällystetty suorakulmaisiksi hakatuilla nupukivillä, toisinaan myös pyöreillä mukulakivillä. Myös suurempia kivi- tai betonilaattoja käytetään toisinaan varsinkin jalkakäytävien päällysteenä. Pientaloalueiden kadut saattavat olla päällystämättömiä tai päällystettyjä pikisoralla. Leveät kadut ovat usein puistokatuja, joiden varrelle on istutettu puita kadun suuntaisesti kulkeviin riveihin. Katujen alla kulkevat kaupungeissa yleensä vesijohdot, viemärit ja kaukolämpöputket sekä sähkö- ja puhelinkaapelit. Katujen rakentaminen ja kunnossapito kuuluvat kunnalle. Jalkakäytävien talvikunnossapidosta ovat Suomen lain mukaan kuitenkin vastuussa kadun varrella olevien kiinteistöjen omistajat.Rakennus- ja maankäyttölaki (132/99), 84 §Laki kadun ja eräiden yleisten alueiden kunnossa- ja puhtaanapidosta (669/78), 4 § == Lähteet == == Aiheesta muualla == *
Serge Dassault

Serge Dassault (4. huhtikuuta 1925 Pariisi – 28. toukokuuta 2018 Pariisi) oli ranskalainen lehtikustantaja ja oikeistopoliitikko (UMP). Hän syntyi lentokonetehtailija Marcel Dassault’n poikana 1925. Hän peri isältään Dassault’n lentokonetehtaan, mutta toimi pääasiassa lehtikustantajana. Dassault omisti 80 prosenttia pariisilaisen Socpresse-yrityksen osakkeista ja nosti Lagardère-mediayhtiöt (joilla on myös merkittävää sotateollisuusomistusta) markkinajohtajaksi Ranskassa. Yhtiö hallitsee 70:ää sanomalehteä, joista merkittävimpiä ovat konservatiivinen Le Figaro, maakuntalehdet Le Progrès (Lyon) ja La Voix du Nord (Lille) ja näiden lisäksi Le Soir (Belgia). Lisäksi yhtiö omistaa useita ranskalaisia naistenlehtiä ja TV-lehtiä ja L’Express-iltapäivälehden. Dassault toimi aiemmin Pariisin eteläisen esikaupungin Corbeil-Essonnesin pormestarina. Vuonna 2004 hän pääsi Ranskan senaattiin konservatiivisen Union pour un Mouvement Populaire -puolueen listalta. ==Lähteet== Luokka:Ranskalaiset poliitikot Luokka:Vuonna 1925 syntyneet Luokka:Vuonna 2018 kuolleet Luokka:Ranskalaiset miljardöörit
Immortal Metal Fest

Immortal Metal Fest on Nokialla vuodesta 2001 keväällä järjestetty kristillisen metallimusiikin festivaali. Kotimaa-lehden mukaan tapahtuma on alansa suurimpia Pohjoismaissa. Tilaisuuden järjestäjien Petra Lämsän ja Jani Lehtisen mukaan "tavoitteena on tarjota helposti lähestyttävä kristillinen metallimusiikin tapahtuma, jotka ovat Suomessa harvinaisia." Kävijöitä on parhaimmillaan ollut yli 500 vuonna 2006, jolloin tapahtuma kesti kaksi päivää. Vuosina 2007 ja 2008 kävijämäärä on ollut 300-400.Jurva, Esa.Immortal Metal Fest jyrisee Nokialla. Kotimaa. 18.04.2009 Vuodesta 2006 on tapahtumapaikkana toiminut Nokian palloiluhalli. Vuonna 2007 Immortal Metal Festin yhteydessä konserttitilaisuutta seurasi Metallimessu ry:n järjestämä, luterilaisen jumalanpalveluskäytännön mukainen metallimessu, joka oli valtakunnallisella tasolla kolmas laatuaan. Vuonna 2010 tapahtuma vietti juhlavuotta, jonka kunniaksi maineikas australialainen unblack metal -yhtye Horde kiinnitettiin pääesiintyjäksi. ==Katso myös== *Luettelo Immortal Metal Festin esiintyjistä *Metallimessu ==Lähteet== ==Aiheesta muualla== * Immortal Metal Festin kotisivut Luokka:Rockfestivaalit Suomessa Luokka:Metallimusiikkitapahtumat Suomessa Luokka:Nokian kulttuuri
Agouti

pienoiskuva|Chinchillan karvoja puhaltamalla näkee, kuinka yksittäiset karvat ovat värittyneet. Agouti on agutien mukaan nimetty jyrsijöillä yleinen väritys. Se on myös monilla kotieläimillä eumelaniinin ja feomelaniinin jakautumisesta vastaavan A-lokuksen nimitys. == Agouti värityksen kuvaus == Agouti-värisellä jyrsijällä eläimen jokainen karva on kaksivärinen, eumelaniinia ja feomelaniinia on karvassa raitoina. Tällöin eläin näyttää tasaisen sekaväriseltä. Kaikki villimarsut ovat tämän värisiä. Agouti on myös mongoliangerbiilin villimuunnoksen alkuperäinen väri. Gerbiileillä tavataan tavallisen agoutin lisäksi harmaa-agoutia. Agoutti on ruskea,musta ja vaalean värinen ja se on yleinen väri jyrsijälle. Usein ne ovat saman värisiä ja niitä ei erota kovin hyvin. Ne voivat olla myös ruskean valkoisia ja pilkullisia ja joskus tumman tai vaalean harmaita. Niillä on myös gerbiilin väritys ja ne voivat näyttää joidenkin ihmisten mielestä gerbiileiltä. ==Marsu== Agoutia marsua kutsutaan marsupiireissä myös nimityksellä ”tikattu”. Tikin tulee olla selkeä. Maha on yksivärinen. Myös täystikattu ”kokoagouti” tunnetaan. Karvassa on kahta väriä esimerkiksi musta juuri, kerman eli creamin värinen keskiraita eli tikki ja karvan pää on taas musta. Tällöin kyseessä on lemonagouti. Agoutin punasilmäinen muunnos on nimeltään argente. Punasilmäisyysgeeni vaalentaa myös muita värejä eli musta vaalenee lilaciksi, suklaasta eli chocolatesta tulee beige ja niin edelleen. ==Koira== Agouti-nimitystä (suomeksi yleensä sudenharmaa tai riistanvärinen) käytetään kuviosta, jossa eumelaniini esiintyy karvoissa tyvessä ja kärjessä ja yleisvaikutelma on harmahtava. == Lähteet == * == Aiheesta muualla == * * Luokka:Jyrsijät Luokka:Lemmikkieläimet Luokka:Eläinten väritykset
Ähtärin Kiekko-Haukat

Kiekko-Haukat (KieHa) on ähtäriläinen jalkapallo- ja jääkiekkoseura. Joukkue on perustettu vuonna 1971 ja se pelaa jääkiekossa kotipelinsä Mustikkavuoren jäähallissa, jalkapallossa Ähtärin tekonurmikentällä. Jalkapallon edustusjoukkue pelaa Vaasan piirin 6. divisioonassa ja jääkiekon edustusjoukkue pelaa III-divisioonassa. Sekä jääkiekossa että jalkapallossa Kiekko-Haukoilla on myös juniorijoukkueita eri ikäryhmissä. == Lähteet== *Kiekko-Haukkojen kotisivut Luokka:Ähtärin urheilu Luokka:Suomalaiset jääkiekkoseurat Luokka:Suomalaiset jalkapalloseurat Luokka:Vuonna 1971 perustetut urheiluseurat
AllTunes

allTunes oli venäläinen iTunesin ja iTunes Music Storen kaltainen musiikkisoitin ja musiikkiverkkokauppa. Suurimmat erot iTunesiin olivat musiikkivalikoiman suuruus ja hinnat. Verkkokauppa lopetti toimintansa vuonna 2007. Tilastot 9. heinäkuuta 2010: * 1 360 134 kappaletta * 98 636 albumilla * 30 194 artistilta == Aiheesta muualla == * allTunes Luokka:Mediasoittimet Luokka:Windows-ohjelmat
Baleaarienmeri

Baleaarienmeri (kutsutaan myös nimellä Iberianmeri) on merialue, joka sijaitsee luoteisella Välimerellä Iberian niemimaan ja Baleaarien saariryhmän välissä. Mantereelta mereen laskevat Ebro- ja Júcar-joet. Menorcan saaren ympärillä on pieniä merenlahtia. Ibizan ja Formenteran välinen alue on Unescon maailmanperintöluettelossa. Baleaarien seudulla on usein tuulista, joten tämän saariryhmän läheiset merialueet sopivat hyvin purjehdukseen. Baleaarienmerellä on käytössä kolme purjehdusreittiä. Yksi reitti kulkee Mallorcan ympäri, toinen Mallorcalta Ibizalle ja kolmas reitti kiertää ympäri sekä Mallorcan, Menorcan että Cabreran saaret. Baleaarienmeren rannoilla on useita purjevenesatamia suojaisilla paikoilla merenlahdissa. Nämä satamat suojaavat hyvin merituulilta kaikkina muina vuodenaikoina, mutta talvella asianlaita on huonompi. Etenkin Menorcan pohjoispuolella, missä talvisin puhaltaa Mistral- tuuli. == Lähteet == Luokka:Välimeri Luokka:Espanjan maantiede
Suhoi Su-33

Suhoi Su-33 () on lentotukialuskäyttöön suunniteltu suihkuhävittäjä. Suhoi aloitti koneen suunnittelun Neuvostoliiton laivastolle 1982 Suhoi Su-27:n pohjalta. Yhtäläisyydet ovat suuria, ja konetyypin entinen mallimerkintä oli Su-27K. Suurimmat muutokset ovat tukialuskelpoisuus ja ilmatankkausmahdollisuus. Koneen länsimaiset vastineet ovat muun muassa USAFin F-15 Eagle ja etenkin laivastokäyttöön suunniteltu F-14 Tomcat. ==Kehitystyö== Ensimmäinen Su-33 lensi toukokuussa 1985, ja konetyyppi otettiin palveluskäyttöön Venäjän laivastossa 1994. Kaikki Venäjän laivaston palveluksessa olevat 24 Su-33 konetta on sijoitettu laivaston ainoalle lentotukialukselle, Admiral Kuznetsoville. Toisin kuten Yhdysvaltain laivaston tukialushävittäjät, Su-33 ei käytä katapulttia lähdössä. Koneet on suunniteltu alukselle, jonka kiitotien päässä on ”hyppyri”. Venäjän koneiden käyttöikä tulee loppuun 2015, ja on spekuloitu, että uusia Su-33-koneita ei valmisteta, koska erät olisivat liian pieniä. Tällöin Venäjä siirtyisi MiG-29K-kalustoon, jota jo rakennetaan Intian laivastolle.http://rusnavy.com/news/navy/index.php?ELEMENT_ID=7697https://archive.is/20110707213433/http://www.barentsobserver.com/new- fighter-jets-for-admiral-kuznetsov.4636606-58932.html Kiina osti Su-33-prototyypin Ukrainasta, ja on vuodesta 2001 kehittänyt siihen perustuvaa konetta Shenyang J-15, joka teki ensilentonsa 31. elokuuta 2009 kiinalaisilla WS-10-moottoreilla varustettuna. Kiina ja Venäjä neuvottelivat vuodesta 2006 Su-33:n myymisestä Kiinalle, mutta neuvottelut kariutuivat Kiinan vaatimuksiin kahdesta mallikappaleesta ja Kiinan valmistamiin kopioihin Su-27SK-koneista. Vuonna 2009 Kiina olisi jälleen ollut valmis ostamaan koneita, mutta Venäjä vaati vähintään 24 koneen minimierää.http://en.rian.ru/mlitary_news/20100604/159306694.html ==Lähteet== == Aiheesta muualla == *http://www.saunalahti.fi/halle/planes/rus/su-33.htm Su-33 Luokka:Seulonnan keskeiset artikkelit Luokka:Neuvostoliittolaiset hävittäjälentokoneet Luokka:1980-luvun hävittäjälentokoneet
Hugo de Vries

Hugo de Vries (16. helmikuuta 1848 - 21\. toukokuuta 1935) oli alankomaalainen kasvi- ja perinnöllisyystieteilijä. Hän keksi uudelleen vuonna 1900 samanaikaisesti Carl Corrensin ja Erich Tschermakin kanssa Gregor Mendelin kolme vuosikymmentä unohduksissa olleet periytymissäännöt. Vries kehitti myös oman teoriansa mutaatioista evoluutiossa. Hänen mutaatioteoriansa kuitenkin hylättiin 1930-luvulla. Vries opiskeli Leidenin, Heidelbergin ja Würzburgin yliopistoissa. Hänestä tuli Amsterdamin yliopiston kasvitieteen professori 1878. Vries tutki uransa alussa mm. kasvisolujen nestejännitystä, osmoosia ja soluliman läpäisevyyttä ja myöhemmin ryhtyi tekemään perinnöllisyyttä selvittäviä kokeita. Tutkimukset johtivat samoihin päätöksiin mitä Mendel esitti vuosikymmeniä aiemmin. Vries sai tietää Mendelin tutkimuksista 1890-luvun lopulla. Hän julkaisi tutkimustuloksensa vuonna 1900 ranskalaisessa Comtes Rendus de l'Académie des Sciences -aikakausjulkaisussa, mutta jätti siteeraamatta Mendelin työn. Corrensin arvostelun jälkeen hän kuitenkin myönsi Mendelin vaikutuksen tutkimukseensa. Vries otti ensimmäisenä käyttöön termin "mutaatio" ja esitti oman mutaatioteoriansa 1900-luvun alussa. Hän kirjoitti aiheesta 1901 julkaistun kirjan Die Mutationstheorie. Vriesin teoria esitti että sattumanvaraisesti ilmestyvien mutaatioiden avulla kehittyy suurilla hyppäyksillä aivan uusia lajeja, darwinistisen asteittaisen muutoksen sijaan. Hänen virheellinen teoriansa sai jonkin aikaa kannatusta, kunnes hylättiin lopullisesti 1930-luvulla nykyaikaisen synteettisen evoluutioteorian myötä. Vries jäi eläkkeelle Amsterdamin yliopistosta 1918. ==Tunnetuimmat teokset== *Die Mutationstheorie (1901) *Species and Varieties: Their Origin by Mutation (1905) *Plant Breeding (1907) ==Aiheesta muualla== *Hugo de Vries (1848-1935) Luokka:Geneetikot Luokka:Alankomaalaiset biologit Luokka:Vuonna 1848 syntyneet Luokka:Vuonna 1935 kuolleet
Sinikvartsi

Sinikvartsi kuuluu kvartsiryhmään, kiteisiin kvartseihin. Kemialliselta koostumukseltaan sinikvartsi on piidioksidia. Sinikvartsin Mohsin kovuus on 7. Sinikvartsin sinisen värin aiheuttavat krokidoliitti- tai rutiilisulkeumat. Sinikvartsia esiintyy Itävallassa, Suomessa, Ruotsissa, Norjassa, Etelä- Afrikassa ja Brasiliassa. Sinikvartsi on suosittu korukivi. == Lähteet == * Schumann, Walter: Jalokivet ja korukivet. Otava (1996) Luokka:Kvartsi Luokka:Korukivet
Robert Knepper

Robert Lyle Knepper (s. 8. heinäkuuta 1959 Fremont, Ohio, Yhdysvallat) on yhdysvaltalainen näyttelijä, joka tunnetaan parhaiten Theodore ”T-Bag” Bagwellin roolistaan televisiosarjassa Pako. Robert Knepper syntyi Fremontissa, Ohiossa, mutta hänet kasvatettiin Maumeessa, lähellä Toledoa. Hänen isänsä Donald on eläinlääkäri (joka omistaa nykyisin praktiikkoja Toledossa ja Perrysburgissa) ja Pat-äiti työskenteli paikallisen teatterin tarpeistonhoitajana Robertin ollessa nuori – näin hän alkoi kiinnostua näyttelemisestä. Hän työskenteli usean vuoden ajan teatterin ja koulunäytelmien parissa. Hän valmistui Maumeen High Schoolista vuonna 1977 ja opiskeli näyttelemistä Northwestern Universityssä vuosina 1977–1981. Tämän jälkeen Knepper muutti New York Cityyn, jossa hän jatkoi teatterin parissa työskentelyä. Sittemmin hän on esiintynyt useissa rooleissa sekä televisiossa että elokuvissa. Hän työskenteli neljän vuoden ajan, 2005–2009, suurta suosiota saavuttaneessa Pako-sarjassa. Vuosina 2009–2010 hän esiintyi Samuel Sullivanin roolissa Heroes-sarjassa. Knepper asuu vaimonsa Torin ja heidän poikansa kanssa Los Angelesissa, Kaliforniassa. == Elokuvat == * Sellaista on elämä (That’s Life!, 1986) * Wild Thing (1987) * Made in Heaven (1987) * K.J.S. – kuollut jo saapuessaan (D.O.A., 1988) * Luopiot (Renegades, 1989) * Nuoret sankarit 2 (Young Guns II, 1990) * Päätepysäkki New Mexico (Gas, Food Lodging, 1992) * Minne tie vie (Where the Day Takes You, 1992) * Numeromurhat (When the Bough Breaks, 1993) * Under Heat (1994) * MugShot (1995) * Etsi ja tuhoa (Search and Destroy, 1995) * Dead of Night (1996) * The Undercover Kid (äänirooli, 1996) * Jaded (1996) * Kaikki sanovat I Love You (Everyone Says I Love You, 1996) * You Are Here (1997) * Aaveet (Phantoms, 1998) * The Stringer (1998) * Love & Sex (2000) * Lady in the Box (2001) * Swatters (2002) * Topa Topa Bluffs (2002) * Species III (2004) * Panttivanki (Hostage, 2005) * Good Night, and Good Luck. (2005) * Hitman (2007) * Turok: Son of Stone (2008) * Transporter 3 (2008) * Päivä jona maailma pysähtyi (The Day the Earth Stood Still, 2008) * Percy Jackson: Hirviöidenmeri (Percy Jackson & the Olympians: The Sea of Monsters, äänirooli, 2013) * Nälkäpeli – Matkijanärhi, osa 1 (The Hunger Games: Mockingjay – Part 1, 2014) * Nälkäpeli – Matkijanärhi, osa 2 (The Hunger Games: Mockingjay – Part 2, 2015) * Jack Reacher: Never Go Back (2016) == Lähteet == == Aiheesta muualla == * * Biggeststars.com – Robert Knepper Biography * Robert Knepper Fans – a Robert Knepper fansite * The Robert Knepper Fanlisting Luokka:Yhdysvaltalaiset elokuvanäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset televisionäyttelijät Luokka:Vuonna 1959 syntyneet Luokka:Elävät henkilöt Luokka:Seulonnan keskeiset artikkelit
Nefertari

Nefertari (1300–1250 eaa.) oli Ramses II:n ylin kuninkaallinen vaimo ja yksi tunnetuimmista Egyptin kuningattarista. Hänen runsaasti koristeltu hautansa on QV66, ja se sijaitsee Kuningattarien laaksossa. Nefertarin alkuperä ei ole tiedossa, mutta hänen uskotaan olleen ylimysten tytär. Hän avioitui Ramseksen kanssa 13-vuotiaana, ja hänestä tuli Ramseksen kahdeksasta päävaimosta korkein seuraavaksi 20 vuodeksi. Nefertarin ollessa kuningatar hänen veljensä Amenmose toimi Theban pormestarina. Nefertari kuoli Ramseksen 25. hallintovuoden paikkeilla, ja Isetnofretista tuli tämän uusi päävaimo. ==Nefertarin lapset== Nefertarilla oli ainakin neljä poikaa ja kaksi tytärtä, tosin kukaan näistä ei saanut kruunua. Ramseksen perijä oli prinssi Merenptah, hänen 13. poikansa, jonka hän sai yhdessä Isetnofretin kanssa. * Prinssi Amun-her-khepeshef, kruununprinssi, joukkojen komentaja * Prinssi Pareherwenemef * Prinssi Meriatum, Heliopoliin ylipappi * Prinssi Meryre * Prinsessa Meritamen, Amonin laulajatar ja Hathorin papitar * Prinsessa Henuttawy * Prinsessa Beketmut (?) * Prinsessa Nefertari (?) * Prinsessa Nebettawy (?) Luokka:Egyptin kuningattaret Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Palm mute

Palm mute (arkisesti demppaus, engl. damping) on eräs kitaran ja basson soittotekniikka. Palm muten lyhenne tabulatuureissa on P.M. Tekniikkaa käytetään erityisesti downstrokella soitettaessa vaimentamaan kielten sointia. Palm mutessa plektrakäden kämmensyrjä (ulkosyrjä) painaa kevyesti kieliä tallan viereltä. Näin ääni saadaan sammumaan nopeasti ja soittoon tulee myös lisää bassoa. Samalla myös ne kielet, joiden ei haluta soivan, pysyvät vaitonaisina. Koska kämmensyrjä on leveä, on välillä vaikea kohdistaa vaimennusta vain tiettyihin kieliin. Tällöin esimerkiksi sweep-tekniikka edellyttää myös kitarakäden sormilta kieltenvaimennustoimia. Luokka:Kitaransoittotekniikat
Matt Heafy

Matthew Kiichi Heafy (s. 26. tammikuuta 1986 Iwakuni, Japani) on yhdysvaltalainen muusikko, joka tunnetaan parhaiten metalcore-yhtye Triviumin laulajana ja toisena kitaristina. Heafy tunnetaan myös Capharnaumin laulajana. Heafy on äidin puolelta japanilainen ja isän puolelta amerikkalainen. Heafy asui vuoden Iwakunissa, Japanissa, kunnes perhe muutti Floridaan, Yhdysvaltoihin. Heafy aloitti kitaran soittamisen 12-vuotiaana. Innoittajikseen Heafy on maininnut esim. Metallican, Iron Maidenin, Black Sabbathin, Panteran, Slayerin, Megadethin ja Judas Priestin. Dimebag Darrellin vaimo Rita Haney on lahjoittanut Heafylle ja Triviumin toiselle kitaristille Corey Beaulieulle miehensä kitaroita. Sitä ennen Heafy käytti Gibson Les Paul Custom -kitaraa. Heafy on tehnyt Triviumin kanssa kymmenen studioalbumia ja on yhtyeen ainoa alkuperäinen jäsen. Capharnaumin kanssa Heafy on levyttänyt yhden studioalbumin. Heafy myös esiintyy cameoroolissa A Day to Rememberin musiikkivideossa "All I Want" ja Machine Headin musiikkivideossa "Aesthetics of Hate". Luokka:Yhdysvaltalaiset kitaristit Luokka:Japanilaiset kitaristit Luokka:Vuonna 1986 syntyneet Luokka:Elävät henkilöt
Mauritz Rosenberg

Mauritz Fredrik ”Mauri” Rosenberg (27. marraskuuta 1879 Turku – 1. marraskuuta 1941 Moskova) oli suomalainen poliitikko ja toimittaja. Hän oli Sosialistisen työväen ja pienviljelijöiden vaaliliiton kansanedustaja ja eduskuntaryhmän puheenjohtaja (1924–1930) sekä ”Terijoen hallituksen” kakkosmies ja valtiovarainministeri (1939–1941). Rosenberg valittiin eduskuntaan vaaleissa 1924, 1927 ja 1929 Oulun läänin eteläisestä vaalipiiristä. Rosenbergin edustajantoimi todettiin lakanneeksi 1. heinäkuuta 1930 yhdessä muun sosialistisen eduskuntaryhmän kanssa. Kansanedustaja sai viettää seuraavat kolme vuotta vankilassa. Rosenberg kuului kiellettyyn Suomen kommunistiseen puolueeseen ja eduskuntaryhmän puheenjohtajana hän oli yksi SKP:n keskushenkilöistä Suomessa. Vapauduttuaan Rosenberg siirtyi vuonna 1934 Ruotsin kautta Neuvostoliittoon, jossa hän työskenteli Kommunistisen internationaalin kielenkääntäjänä Moskovassa. Rosenberg toimi veturinlämmittäjänä ja veturinkuljettajana Valtionrautateillä 18 vuotta, mutta joutui poliittisista syistä eroamaan. Sen jälkeen hän työskenteli toimittajana sisällissodan jälkeen Suomessa useissa työväenlehdissä. Hän vaikutti muun muassa lehdissä Työläinen, Vapaa Sana ja Pohjan Voima. Mauritz Rosenberg oli naimisissa Ida Granlundin kanssa. Heidän poikansa Gösta Rosenberg toimi sotien jälkeen kaksikymmentä vuotta Suomen kansan demokraattisen liiton kansanedustajana. == Lähteet == == Aiheesta muualla == * Luokka:Kansanedustajat Luokka:SKP:ssä (1918–1990) vaikuttaneet henkilöt Luokka:Suomen sosialistisen työväenpuolueen poliitikot Luokka:Vaasan kaupunginvaltuutetut Luokka:Oulun läänin eteläinen vaalipiiri Luokka:Kominternissa vaikuttaneet henkilöt Luokka:Suomalaiset päätoimittajat Luokka:Neuvostoliitonsuomalaiset henkilöt Luokka:Vuonna 1879 syntyneet Luokka:Vuonna 1941 kuolleet
Ta-Dah

Ta-Dah on Scissor Sistersin toinen studioalbumi, joka julkaistiin 26. syyskuuta 2006. Levyltä löytyvä kappale ja sen ensimmäinen single ”I Don’t Feel Like Dancin’" on noussut kansainväliseksi klubihitiksi ja nostanut yhtyeen virallisten myyntilistojen kärkeen varsinkin Isossa-Britanniassa. Albumi debytoi Yhdysvalloissa Billboard 200 -listan sijalla 19. == Kappaleet == # # # # # # # # # # # # ===Bonusraidat=== * * ===Deluxe Edition: Bonus CD=== # # # # # # == Arvostelut == * AllMusic: AllMusic review == Lähteet == Luokka:Vuoden 2006 albumit Luokka:Scissor Sistersin albumit
Sanya

Sanya (, pinyin: Sānyà Shì) on prefektuuritason kaupunki Kiinan Hainanin saaren eteläkärjessä. Kaupunki sijaitsee Etelä-Kiinan meren pohjoisosassa, Hainanin saaren koillisrannikolla, linnuntietä noin 210 kilometriä maakunnan pääkaupunki Haikousta etelälounaaseen. Kaupungin väkiluku on 685 408 (2010) ja pinta-ala 1 919 neliökilometriä. Rantaviivaa kaupungilla on 209 kilometriä. Useimmille vierailijoilleen Sanya on hiekkarannoistaan tunnettu lomapaikkakunta. Kiinan rautateiden suurnopeusjunarata (Hainan Eastern Ring Railway) yhdistää Sanyan ja maakunnan pääkaupungin Haikoun itärannikkoa pitkin. Sanya Phoenixin kansainvälinen lentoasema palvelee etenkin maan sisäistä lentoliikennettä. Kaupungissa järjestettiin Maailman vahvin mies -kilpailu vuonna 2006. == Ilmasto == Sanyassa vallitsee trooppinen ilmasto. Lämpimintä on toukokuusta heinäkuuhun, jolloin keskimääräinen ylin lämpötila on 33 °C. Viileintä on joulu- ja tammikuussa, jolloin keskimääräinen alin lämpötila on 19 °C. Suurimmat sateet saadaan toukokuun ja lokakuun välillä. Vuosittainen sadanta on noin 1 400 millimetriä. == Hallinnollinen jako == Aiemmin prefektuuritason kaupungissa ei ollut piirikuntatason alueita, vaan kaupunki jakautui suoraan kuuteen suurkuntaan. Vuonna 2015 lähtien kaupunki jakautuu neljään piirikuntatason kaupunkipiiriin seuraavasti: Jiyang (吉阳区), Tianya (天涯区), Haitang (海棠区), Yazhou (崖州区). == Galleria == Sanya Phoenix International Airport (SYX).jpg|Sanyan kansainvälinen lentoasema. Dadonghai in Sanya.jpg|Hainanin Sanyan Dadonghain lomarantaa. Strand in der Yalong Bay Bucht in Sanya auf der Insel Hainan.jpg|Yalonglahti Sanyassa. Sanya 南海观音 - panoramio.jpg|Guanyin- jumalataren patsas Sanyassa. ==Lähteet== ==Aiheesta muualla== *Sanya City Information (erityisesti talouspainotus) (chinaknowledge.com) *China Postal code Hainan Province (prefektuuri ja piirikuntataso) (youbianku.com) Luokka:Hainanin kaupungit Luokka:Hainanin prefektuurit
Kukkopilli

Kukkopilli eli savikukko on Euroopassa tunnettu savesta valmistettu linnun muotoinen, huilunkaltainen pilli. Puhallusaukko on pyrstössä, sointiaukko voi olla alapuolella (alasärmäinen) tai yläpuolella (yläsärmäinen). Tällainen pilli tuottaa yhden soivan äänen, jonka korkeus riippuu sisätilan koosta. Linnun kyljissä tai rinnassa on usein 1–4 sormiaukkoa, jolloin voidaan tuottaa useampia sävelkorkeuksia. Mikäli reiät on viritetty siten, että voidaan soittaa kokonainen oktaaviala tai muu asteikko, puhutaan okariinasta. Sekä okariina että kukkopilli ovat astiahuiluja. Suomessa tunnetuimmat kukkopillit on valmistettu Muolaan kunnan Kyyrölässä 1900-luvun alkupuolella. Kyyröläisten savityön taidot olivat peräisin Venäjältä. Monenkirjavat käki- ja kukkopillitkin olivat alkujaan käyttöesineitä, lasten leluja. Myöhemmin, sodan jälkeen, niistä tuli kotien keräilyn kohteita ja hyllyjen koristeita. == Lähteet == * Evakkolaukku, Museovirasto * Kyyrölä === Viitteet === == Aiheesta muualla == * Kukkopillejä, Suomen Kuvalehti, 04.06.1938, nro 22, s. 20, Kansalliskirjaston digitaaliset aineistot Luokka:Astiahuilut
Vilhelm Bjerknes

Vilhelm Friman Koren Bjerknes (14. maaliskuuta 1862 – 9. huhtikuuta 1951) oli norjalainen fyysikko ja meteorologi, jonka tutkimustulokset vaikuttivat suuresti päivittäiseen sään ennustamiseen. Monet pitävät häntä yhtenä nykyaikaisen säänennustamisen ja meteorologian isistä . Hän oli perustamassa ns. Bergenin koulua, joka kehitti norjalaisen rintamamallin, jolla kuvataan keskileveysasteiden liikkuvien matalapaineiden rakennetta ja kehitystä. Bjerknes osallistui jo nuorena isänsä matemaattisiin tutkimuksiin ja tutustui virtausfysiikkaan. Vuonna 1890 hänestä tuli Heinrich Hertzin assistentti. Vuonna 1895 hän pääsi professoriksi Tukholman yliopistoon. Siellä hän työsti kuvausta virtausfysiikan ja termodynamiikan välisestä yhteydestä. Tämä on sekä meteorologian että meritieteen matemaattinen perusta. Bjerkenesin poika Jacob Bjerknes vaikutti myös meteorologian alalla, ja työskenteli aluksi isänsä tutkimusryhmässä.Jacob Bjerkenes Encyclopedia Britannica Norwegian Air Shuttle on maalauttanut Bjerknesin kuvan yhden Boeing 737-800 -koneensa pyrstöön. thumb|left|250px|Bjerknesin kuva Boeing 737:n pyrstössä. == Katso myös == *Erik Palmén == Lähteet == Luokka:Norjalaiset fyysikot Luokka:Norjalaiset matemaatikot Luokka:Vuonna 1862 syntyneet Luokka:Vuonna 1951 kuolleet
Batman Vengeance

Batman Vengeance on Ubisoft Montrealin kehittämä ja Ubisoftin julkaisema Batmanin maailmaan sijoittuva toimintapeli. Peli julkaistiin kaikille ajankohtaisille pelialustoille; ensin PlayStation 2:lle lokakuussa 2001 ja viimeisenä Microsoft Windowsille toukokuussa 2002. == Äänirooleissa == == Aiheesta muualla == * * Luokka:Vuoden 2001 videopelit Luokka:DC Comics -universumiin perustuvat videopelit Luokka:DC-animaatiouniversumi Luokka:Toimintapelit Luokka:PlayStation 2 -pelit Luokka:Game Boy Advance -pelit Luokka:Nintendo GameCube -pelit Luokka:Xbox-pelit Luokka:Windows-pelit Luokka:Batman-pelit
Patrick Johnson

Patrick Johnson (s. 26. syyskuuta 1972, Cairns, Queensland) on australialainen pikajuoksija. Patrick Johnsonin ennätys 100 metrin juoksussa on 9,93, jolla hän sijoittui vuoden 2003 maailmantilaston ensimmäiselle sijalle. Johnson oli ensimmäinen australialainen kymmenen sekunnin alittaja sadalla metrillä. Hänen valmentajanaan on toiminut suomalainen Esa Peltola. == Aiheesta muualla == * Luokka:Australialaiset pikajuoksijat Luokka:Vuonna 1972 syntyneet Luokka:Elävät henkilöt
Basel-Stadt

Basel-Stadt on yksi Sveitsin 26 kantonista, maan pohjoisrajalla. Siihen kuuluu Baselin kaupungin lisäksi läheiset Bettingenin ja Riehenin kunnat. Kantonissa on lähes 200 000 asukasta. Basel-Stadtin kantoni on monessa suhteessa erikoinen kantoni. Ominaisuudet perustuvat muun muassa sijaintiin (läheiset naapurimaat, liikenneväylien risteys sekä kansainvälinen satama ja lentokenttä), kantonin kokoon (alueeltaan pienin kantoni) ja yhdyskuntarakenteeseen (suurin asukastiheys). == Sijainti == Basel-Stadt sijaitsee Reinin molemmilla rannoilla Pohjois-Sveitsissä. Sitä ympäröivät pohjoisessa ja idässä Ranska sekä Saksa. Etelänpuolella naapurikantonina on Basel-Landschaft. == Historiaa == Basel-Stadtin kantoni syntyi vuonna 1833, jolloin Baselin kantoni jakaantui kahdeksi puolikantoniksi, Basel-Stadtiksi ja Basel-Landschaftiksi. == Asukkaat ja hallinto == Basel-Stadt on saksankielinen kantoni: saksaa puhui pääkielenään 78 prosenttia asukkaista vuonna 2017. Toiseksi yleisin kieli oli englanti (11 %). Kantonin vakituisista asukkaista ulkomaalaisia oli vuoden 2019 lopussa 37 prosenttia, joka on kantoneista toiseksi suurin suhdeluku Geneven kantonin jälkeen. Kantoni koostuu kolmesta kunnasta, joista Basel on väkiluvultaan suurin: Kunta asukasluku 31.12.2019 Basel 173 232 Riehen 21 449 Bettingen 1 163 yhteensä 195 844 == Talous == Basel-Stadt on Sveitsin liike-elämän keskuksia. Kantonin 191 000 työpaikasta 81 prosenttia oli vuonna 2016 palvelusektorilla. Teollisuudessa oli 19 prosenttia työpaikoista. Alkutuotannossa (maa- ja metsätalous) oli vain 61 työpaikkaa (0,03 % työntekijöistä). Kantoni on Sveitsin vaurain: bruttokansantuote asukasta kohden on maan korkein, noin 170 000 Sfr . == Lähteet == * === Viitteet === == Aiheesta muualla == *
Basel-Landschaft

Basel-Landschaft on kantoni Pohjois-Sveitsissä. Sen pääkaupunki on Liestal. Kantonissa on noin 290 000 vakinaista asukasta. == Sijainti == Basel- Landschaft sijaitsee Sveitsin luoteisnurkassa, Baselin kaupungin eteläpuolella, Reinin etelärannalla. Sitä ympäröivät pohjoisessa Ranska ja Saksa sekä Basel-Stadtin kantoni, idässä Aargau ja etelässä Solothurnin ja Juran kantonit. Birsjoki virtaa kantonin länsiosan halki. == Historiaa == Korkea-Reinin varrelta Augstista on löydetty roomalainen kaupunki, Augusta Raurica, joka oli merkittävä keskus ajanlaskun ensimmäisinä vuosisatoina. Basel-Landschaftin kantoni syntyi vuonna 1833, jolloin Baselin kantoni jakaantui kahdeksi puolikantoniksi, Basel-Stadtiksi ja Basel-Landschaftiksi. == Asukkaat ja hallinto == Basel-Landschaft on saksankielinen kantoni: saksaa puhuu 87 prosenttia asukkaista (vuonna 2017). Englanti on toiseksi yleisin kieli (5 %). Uskonnollisista ryhmistä suurin on protestantit (30 % vuonna 2017) ja katoliset (26 %). Kantoni koostuu 86 kunnasta (vuodesta 1972 alkaen), jotka muodostavat viisi hallintoaluetta (). Kantonin kaupungit eli yli 10 000 asukkaan kunnat ovat: Kunta asukasluku 31.12.2019 Allschwil 21 090 Reinach 19 181 Muttenz 17 910 Pratteln 16 650 Binningen 15 793 Kunta asukasluku 31.12.2019 Liestal 14 391 Münchenstein 12 104 Oberwil 11 221 Birsfelden 10 432 Aesch 10 356 == Talous == Kantonin 148 000 työpaikasta 72 prosenttia oli vuonna 2016 palvelusektorilla. Teollisuudessa oli 26 prosenttia työpaikoista. Alkutuotannossa (maa- ja metsätalous) oli kaksi prosenttia työpaikoista. Suolalla on Basel-Landschaftin taloushistoriassa merkittävä rooli. Sveitsin kantonien suolamonopoli, joka jatkuu edelleen, vaurastutti kantonia 1800-luvun loppupuoliskolla niin, että kantonilla ei ollut lainkaan verotustarvetta. Kantonien omistaman suolayhtiön Swiss Saltworks AG:n keskuspaikka ja tuotantolaitoksia on Prattelnin kaupungissa Baselin itäpuolella. Suolakaivosten hyödyntäminen johti kemianteollisuuden varhaiseen kehittymiseen 1800-luvulla Baselin seudulla. Kantonin tärkeimpiä teollisuudenaloja ovat tekstiili-, metalli- ja kemianteollisuus. Maataloustuotteista tärkeimpiä ovat hedelmät, maito- ja lihavalmisteet. 1600-luvulta alkaen alueella on tuotettu silkkiä. == Lähteet == * === Viitteet === == Aiheesta muualla == *
Crazy World

Crazy World on hard rock -yhtye Scorpionsin yhdestoista studioalbumi, joka julkaistiin marraskuussa 1990. Edellisen levyn, Savage Amusementin jälkeen yhtye oli lopettanut yhteistyönsä pitkäaikaisen tuottajansa Dieter Dierksin kanssa ja vaihtanut levy-yhtiötä Phonogramiin. Crazy Worldista tuli yksi yhtyeen menestyneimmistä albumeista. Billboardin listalla se ylsi sijalle 21. Singlevalinta "Wind of Change" nousi listojen kärkeen useassa maassa ja samoin single "Send Me an Angel" menestyi hyvin. == Kappaleet == == Kokoonpano == *Klaus Meine - laulu *Rudolf Schenker - kitara *Matthias Jabs - kitara *Francis Buchholz - basso *Herman Rarebell - rummut ===Muut muusikot=== *Koen Van Baal - koskettimet kappaleella Wind of Change *Jim Vallance - koskettimet kappaleella Send Me An Angel ==Tuotanto== *Tuottajat: Keith Olsen ja Scorpions *Engineering: Erwin Musper ja Keith Olsen *Miksaus: Keith Olsen, Shay Baby ja Erwin Musper *Nauhoitettu ja miksattu Goodnight L.A. -studioilla Los Angelesissa ja Wisseloord-studioilla Hilversumissa, Hollannissa *Graafinen suunnittelu: Po of Hipgnosis ja Icon *Valokuvaus: Wanelle Fitch ja Richard Evans *Yhtyekuva: Ross Halfin ==Aiheesta muualla== *Scorpions.com , sanoitukset ja ääninäytteitä * * Luokka:Vuoden 1990 albumit Luokka:Scorpionsin albumit
Terttualpi

Terttualpi (Lysimachia thyrsiflora) on keltakukkainen rannoilla viihtyvä kasvi. == Ulkonäkö ja koko == Terttualpi kasvaa puoli metriä korkeaksi. Sen lehdet ja varsi muistuttavat maitohorsmaa. Keltaiset terttumaiset kukinnot sijaitsevat lähellä vartta. Terttualpi kukkii heinä-elokuussa.Taivalkosken lukio Varsi on pysty, haaraton ja väriltään punaruskea. Sen yläosassa on joskus pitkiä karvoja. Lehtiasento on vastakkainen. Lehdet ovat kapeansuikeita, kaljuja ja niissä on tummia pilkkuja. Lehtihangoissa sijaitsevat kukkatertut ovat tiheitä. kukkien heteet ovat pidempiä kuin teriö. Hedelmä on kota, joka on puolestatoista kolmeen cm pituinen. == Levinneisyys == Terttualpia tavataan Pohjois- ja Keski-Euroopassa suunnilleen Oulun korkeudelta etelään.Den virtuella floran == Elinympäristö == Terttualpi viihtyy märässä ympäristössä matalassa vedessä kuten rannalla tai suolla, ojissa tai puroissa. == Lähteet == == Aiheesta muualla == * Pinkka, Lajintuntemuksen oppimisympäristö: Terttualpi (Lysimachia thyrsiflora) *Pohjolan kasvien pauloissa: Lysimachia thyrsiflora - terttualpi *ITIS: Lysimachia thyrsiflora *United States Department of Agriculture (USDA): Lysimachia thyrsiflora *Flora of China: Lysimachia thyrsiflora Luokka:Alvet
20 Golden Greats (The Holliesin albumi)

20 Golden Greats on The Holliesin vuonna 1978 julkaistu kokoelmalevy. == Kappaleet == # The Air That I Breathe - (Hammond - Hazlewood) \- [1974] # Carrie Anne - (Clarke - Hicks - Nash) \- [1967] # Bus Stop - (Gouldman) \- [1966] # Listen to Me - (Hazzard) \- [1968] # Look Through Any Window - (Gouldman - Silverman) \- [1965] # I Can't Let Go - (Taylor - Gorgon) \- [1966] # Long Cool Woman (in a Black Dress) - (Cook - Clarke - Greenaway) \- [1971] # Here I Go Again - (Shuman - Westlake) \- [1964] # I Can't Tell the Bottom from the Top - (Fletcher - Flett) \- [1970] # I'm Alive - (Ballard Jr.) \- [1965] # Yes I Will - (Goffin - Titelman) \- [1965] # Stay - (Williams) \- [1967] # Sorry Suzanne - (Stepåhens - Macaulay) \- [1969] # Gasoline Alley Bred - (Macaulay - Cook - Greenaway) \- [1970] # We're Through - (Ransford) \- [1964] # Jennifer Eccles - (Clarke - Nash) \- [1968] # Stop Stop Stop - (Clarke - Hicks - Nash) \- [1966] # On a Carousel - (Clarke - Hicks - Nash) \- [1966] # Just One Look - (Payne - Carroll) \- [1964] # He Ain't Heavy, He's My Brother - (Russell - Scott) \- [1969] Ransford eli L.Ransford oli Clarken, Hicksin ja Nashin aluksi käyttämä salanimi. Yhtyeen manageri kertoi virheellisesti, että kolmen nimet eivät erillisenä olisi mahtuneet singlen etikettiin.Nyman s.170 "He Ain't Heavy, He's My Brother" - kappaleen piano- osuudet soittaa uransa alussa ollut Elton John. == Lähteet == *CD-levy CDP 7 46238 2 (EMI Records Ltd., 1978) *Jake Nyman Onnenpäivät 2 1995 Tammi ISBN 951-31-0573-3 === Viitteet === Luokka:Vuoden 1978 kokoelma-albumit Luokka:The Holliesin albumit
Oikeistovoimien liitto

Oikeistovoimien liitto () oli venäläinen liberaalipuolue. Se liitetään 1990-luvun "nuorten uudistajien" kuten Anatoli Tšubais, Boris Nemtsov ja Jegor Gaidar perintöön. Länsimediassa puoluetta pidettiin ainoana länsityylistä kapitalismia kannattavana puolueena. Se on konservatiivisten ja kristillisdemokraattisten puolueiden International Democrat Unionin jäsen. Ohjelmassaan puolue korosti liberaaleja tavoitteita ja arvoja. Oikeistovoimien liitto perustettiin 24. elokuuta 1999 vaalilistana. Puolue kampanjoi sloganilla "Putin presidentiksi, Kirijenko pääministeriksi!" Sen kolme ensisijaista ehdokasta olivat Sergei Kirijenko, Boris Nemtsov ja Irina Hakamada. SPS sai 8,52 % äänistä ja 24 edustajaa duumaan. Kirijenko nimitettiin parlamenttiryhmän johtoon. Hänet nimitettiin toukokuussa 2000 presidentin edustajaksi Volgan piirikuntaan ja Nemtsov nousi johtoon. Toukokuun 26. 2001 SPS rekisteröitiin puolueeksi. Nemtsov, Hakamada, Jegor Gaidar ja Anatoli Tšubais muodostivat puoluejohdon. Vuoden 2003 vaaleissa SPS sai 3,97 % äänistä eikä ylittänyt 5 % äänikynnystä. Kolme sen ehdokasta valittiin yhden edustajan piireistä. Koko johto erosi tappion vuoksi. Hakamada oli puolueen ehdokkaana 2004 presidentinvaaleissa ja sai 3,84 % äänistä. Hän jätti puolueen pian vaalien jälkeen. 28. toukokuuta 2005 Nikita Belyh nimitettiin puolueen johtajaksi. Nikita Belyhin ja Jabloko-puolueen Grigori Javlinskin sopimuksen nojalla puolueet muodostivat yhteislistan Jabloko- Yhdistyneet demokraatit Moskovan duuman vaaleihin joulukuussa 2005, joka sai 11 % äänistä ja oli yksi kolmesta listasta, joka pääsi kaupunginduumaan. Puolue on pärjännyt myös Permin aluepiiriissa, jossa Belyh valittiin kotiseutunsa alueduumaan joulukuussa 2006. Vuoden 2007 vaaleissa puolue sai 0,96 % äänistä, eikä edustajia duumaan. Vaalikampanjan jälkeen puolueen kerrottiin olevan konkurssin partaalla ja Belyh erosi sen johdosta syyskuussa 2008, kun alettiin puhua puolueen yhdistämisestä kahden pienen Kremliä tukevan liberaalipuolueen kanssa. 1\. lokakuuta 2008 puolue äänesti hajottamisestaan muodostaakseen Kansalaisvoiman (Гражданская сила) ja Venäjän demokraattisen puolueen kanssa uuden Pravoje delo -puolueen.http://www.kommersant.ru/doc.aspx?DocsID=1034766 ==Lähteet== * http://web.archive.org/web/20070211043808/http://www.mosnews.com/mn- files/sps.shtml === Viitteet === ==Aiheesta muualla== * http://www.sps.ru/ Luokka:Venäjän puolueet Luokka:Liberaalikonservatistiset puolueet Luokka:Konservatiiviset puolueet
Keski-Uusimaa

Keski-Uusimaa on alue Uudellamaalla. Alue on Länsi-Uudenmaan tavoin epämääräisesti määritelty, mutta sen katsotaan yleisesti käsittävän pääkaupunkiseudun pohjoispuolella sijaitsevat Hyvinkään, Järvenpään ja Keravan kaupungit sekä Nurmijärven, Mäntsälän ja Tuusulan kunnat. Asukkaita alueella on noin 200 000\. == Keski-Uudellamaalla toimivien yhteisöjen ja laitosten toimialueita == * Kymmenen Keski-Uudenmaan kunnan, yrityselämän ja oppilaitosten yhteistoimintaa harjoittava kumppanuusverkosto Kuuma käsittää Hyvinkään, Järvenpään ja Keravan kaupungit sekä Kirkkonummen, Mäntsälän, Nurmijärven, Pornaisten, Sipoon, Tuusulan ja Vihdin kunnat.Kuuman kotisivut * Keski-Uudenmaan kauppakamariyksikön toimialueena on Keski-Uusimaa. Keski- Uudenmaan kauppakamari on osa Helsingin seudun kauppakamaria.Keski-Uudenmaan kauppakamariyksikkö Helsingin seudun kauppakamarin kotisivut * Keski-Uudenmaan Nuorkauppakamari toimii Keravan, Sipoon ja Tuusulan alueella.Keski-Uudenmaan Nuorkauppakamari * Entisen Keski-Uudenmaan poliisilaitoksen toiminta-alueena oli Hyvinkään, Järvenpään ja Keravan kaupungit sekä Mäntsälän, Nurmijärven, Pornaisten ja Tuusulan kunnat. Nykyisin kyseiset kunnat kuuluvat Itä-Uudenmaan poliisilaitoksen alueeseen.https://www.poliisi.fi/ita-uusimaa * Keski- Uudenmaan pelastuslaitoksen toiminta-alueena on Hyvinkään, Järvenpään, Keravan ja Vantaan kaupungit sekä Mäntsälän, Nurmijärven, Pornaisten ja Tuusulan kunnat.Keski-Uudenmaan pelastuslaitoksen kotisivut * Keski-Uudenmaan hyvinvointialueeseen kuuluvat Hyvinkään ja Järvenpään kaupungit sekä Mäntsälän, Nurmijärven, Pornaisten ja Tuusulan kunnat.Keski-Uudenmaan sote- kuntayhtymän kotisivut * Keski-Uudellamaalla ilmestyvän sanomalehti Keski- Uudenmaan levikkialueena on Järvenpää, Kerava, Mäntsälä, Nurmijärvi, Sipoo ja Tuusula.Keski-Uudenmaan kotisivut * Jalkapalloseura PK Keski-Uusimaa toimii Keravalla ja Tuusulassa.Yleistä Pallokerho Keski-Uusimaa. Viitattu 19.8.2014. == Lähteet == Luokka:Uusimaa Luokka:Maakuntien osat
Anneli Saariston parhaat

Anneli Saariston parhaat on Anneli Saariston vuonna 1989 julkaistu kokoelmalevy. == Kappaleet == # Olen nainen - I Am A Woman - (R. Burton / H. Reddy, suom. san. L. Ryömä) \- 3'24 (1985) # Evakon laulu - (V. Lavi) \- 4'40 (1985) # Kirsikankukka - (I. Murtojärvi / E. Mäkinen) \- 3'55 (1987) # Elän hetkessä - (S.-L. Krapinoja-Sass) \- 3'39 (1984) # Sä liian paljon vaadit - (E. Tiikasalo) \- 3'13 (1984) # Tuuli, laivat ja laulu - (Harri Saksala) \- 4'25 (1987) # Sinun kanssasi sinua ilman - (E. Tiikasalo) \- 3'32 (1978) # La Dolce Vita - (M. Puurtinen) \- 1989 # Tyttö ja ilmapallo - (E. Tiikasalo) \- 2'57 (1989) # Tyhjät sanat - (J. Alihanka / I.J. Takalo-Eskola) \- 2'56 (1984) # Aamun ensi katse - (E. Tiikasalo) \- 3'48 (1985) # Katso ruusu minkä teit (Jaka roza taki ciern) - (W. Korcz / J. Gygan, suom. san. Liisa Ryömä) \- 4'35 (1987) # En oo sun ikuisesti - (S.-L. Krapinoja-Sass) \- 1'54 (1985) # Viimeinen känni (La ultima Curda) - (C. Castillo / A. Tdroilo, suom. san. S. Sovijärvi - H. Saksala) \- 3'01 (1984) # Näin jäätiin henkiin - (M. Puurtinen / E. Mäkinen) \- 3'24 (1985) == Lähteet == * CD-levy KECD 670 (Kerberos, Ab Discophon Oy, 1989) Luokka:Vuoden 1989 kokoelma-albumit Luokka:Suomalaiset iskelmäalbumit Luokka:Anneli Saariston albumit